Modellfly

Et modellfly er en fysisk modell av et ekte eller fantasifly. De kan deles inn i flygende og ikke-flygende modeller. Et radiostyrt modellfly er styrt via radiostyring. 

De kan variere fra å ha et vingespenn på under 30 cm til over 6 meter. De mest vanlige radiostyrte fly har vingespenn mellom 1 og 3 meter.

 Ulike flytyper 
 Skalamodellfly 
Det er flere typer modellfly. Den ene typen er skala-modellfly, det er fly som mest mulig etterligner vanlige større fly, for eksempel Piper, Cessna, P51 Mustang og Spitfire. Disse modellene kan være enten statiske, eller utstyrt med motor og radiostyring.

 Vanlige modellfly 
Skalamodellene er ofte dyre og de fleste har fly som kun er laget for å fly med radiostyring. Disse flyene kan koste fra 1000 kroner for et lite elektrofly. Disse flyene kan være veldig ulike med forskjellig form på både vinger og kropp. Dette gir dem ulike flyegenskaper, noen er laget for kunstflygning, andre er laget for fart, mens noen er laget med meget gode flyegenskaper og er beregnet som treningsfly. Det er også mange fly som er laget for å gjøre det aller meste i luften uten store begrensninger, disse kalles 3d-fly. 3D-fly utfører kunststykker som fullskalafly normalt ikke kan utføre.

 Linestyrte fly 
Det finnes også «linefly» eller linestyrte fly. Piloten kontrollerer da flyet ved hjelp av liner (snorer eller tynne wirer) som er festet til flyet inn i den ene (innerste)vingen. Den ene line for ned ror og den andre for opp ror (dykk og høyderor) Flyet flyr da i en stor sirkel.

 Modellhelikopter 
Modellhelikopter flys også av mange, og finnes både som skalamodell, treningsmodell og 3d helikopter. Med sistnevte kan man gjøre mye mer enn man kan gjøre med ett vanlig fullscala helikopter.

 Drivstoff 
Modellfly kan være statiske modeller (laget for utstilling?, eller drevet med elektriske motorer, eventuelt gå på metanol eller bensin. Det mest vanlige er metanol som er blandet med olje og nitrometan. Ofte går metanol og bensinmodeller under kategorien bensin, men det er litt feil. Metanol omtales som glowmotorer og bensin – nettopp som bensin.

Elektrofly blir stadig vanligere. Bensinmotorer brukes oftest på større fly med vingespenn på over 2 meter.
Det har siste årene også kommet motorer for vanlig bensin, de leveres med eget tenningsanlegg og trenger driftsspenning via eget batteri.
Fordelen med slike motorer er mange, de er rimelige i drift og pålitelige.

 Historie 
Å bygge og fly motoriserte modellfly er en hobby som har vært populært siden 1930-tallet. I Norge ligger modellfly som hobby under Norges Luftsportforbund- NLF med omtrent 3500 registrerte medlemmer fordelt på ulike klubber i landet.

De aller første modellfly med strikkmotor var en enkel balsapinne med vinger og hjul. «Motoren» ble aktivert ved at propellen ble dreid i motsatt retning og dermed tvinnet strikken. Når en slapp flyet kunne en være  heldig hvis flyet fløy 50-60 meter og var luftbåren et halvt minutt.

Modellfyvning som hobby fikk god drahjelp ved etablering av Allers Flyveklubb på 1935-tallet
Etter krigen ble det utviklet en norsk modellflymotor etter kompresjonstenningsprinsippet. Den kom i to utgaver med slagvolum på 1 respektive 2,5 ccm. I motsetning til datidige amerikanske og tyske motorer tålte motorene å gå i bakken i stor hastighet uten nevneverdig skade.

 Utbredelse 

Modellflyvning kan være en sport eller en hobby, og er i dag meget utbredt. Fly og utstyr kan stort sett kjøpes over hele Norge. Det er mange norske utøvere som hevder seg internasjonalt, spesielt innen seilfly.
Fra år 2000 er modellflyging tatt opp som idrett i Norges Idrettsforbund.

Komplette nybegynnerfly er tilgjengelig i de fleste prisklasser. Prisene er nede i 1000 NOK. I en modellflyklubb kan en få hjelp til å gjøre modellen flyklar og en kan få hjelp til å lære seg å fly, kanskje spesielt å lande. Mange øver seg også på en modellflysimulator. Det kan være en metode for å lære seg stikkebevegelsene på en langt billigere måte enn å prøve og feile.

 Se også 
 Liste over modellflyplasser i Norge

 Eksterne lenker 

 Samlingspunkt for modellflyging i Norge
 Webside til Modellflyseksjonen i Norges Luftsportforbund 
 Webside til den internasjonale luftsportsorganisasjonen (FAI)
 Webside til Modellfly.no med en begynnerguide 
 Webside til Rcforumet.com med en god del lokalt stoff og tester fra inn- og utland
 Marked for kjøp og salg av rc-utstyr 
Luftfartstilsynet